**Változás a betegellátásban**

**Sürgősségi Klinika**

A járványügyi veszélyhelyzetre való tekintettel Klinikánkon **minden érkező betegnél egy úgynevezett előszűrést** (pre-triázs) **végzünk**, melynek célja, hogy felismerjük az esetlegesen fennálló légúti fertőzést. **Amennyiben koronavírus fertőzésre gyanús tüneteket észlelünk**, a beteget elkülönítjük és gondoskodunk a további kezelést biztosító intézetbe történő azonnali elszállításáról.

Kérjük tisztelt Betegeinket, hogy a járványügyi veszélyhelyzetre való tekintettel **amennyiben légúti fertőzés tüneteit észlelik** (pl. láz, hőemelkedés, köhögés, nehézlégzés, orrfolyás, orrdugulás, szaglászavar, torokfájás stb.), úgy **mielőtt a Klinikánkon való megjelenés mellett döntenek, mindenképpen szíveskedjenek háziorvosukkal telefonon konzultálni!**

**Minden egyéb sürgős szükséget képező, hirtelen jelentkező, fokozódó állapotromlás** (pl. tüneteket okozó hirtelen vérnyomásemelkedés, mellkasi fájdalom, szívritmuszavar, hasi fájdalom, húgyúti rendszer heveny tünetei stb.) **esetén kérjük, hogy a Sürgősségi Klinikát keressék fel, vagy szükség esetén, a 112 hívószámon a mentőszolgálatot értesítsék!**

**A Sürgősségi Klinika** **betegfelvételi kapuja** **a Belgyógyászati Intézet „A” Épületének hátsó bejáratánál található**, melyet táblák is jeleznek.

Kérjük, hogy a Belgyógyászati Klinika „A” Épületének fő- és oldalbejáratát sürgősségi betegvizsgálat céljára ne használják!

A Sürgősségi Klinikára történő **belépéskor** a bejárati ajtónál elhelyezett oldattal **végezzenek kézfertőtlenítést**!

Kérjük, hogy a **váróteremben** **egymástól biztonságos – lehetőleg 2, de legalább 1 méter** – távolságra foglaljanak helyet!

**Védőmaszk** viselése javasolt, személyi **kézfertőtlenítő** alkalmazása pedig kötelező!

Elérhetőségek:

Telefon: 06/52-411-600/57136

E-mail: surgossegi@med.unideb.hu

Megértésüket és együttműködésüket köszönjük!